
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2014 M. GRUODŽIO 18 D. SPRENDIMO NR. T2-378 „DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO“ PAKEITIMO

2019 m. kovo 28 d.  Nr. T2-54
Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Vyriausybės atstovo Klaipėdos apskrityje 2019 m. vasario 26 d. teikimą Nr. (5.1)-TR-11 „Dėl Kretingos rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų, patvirtintų Kretingos rajono savivaldybės tarybos 2014-12-18 sprendimu Nr. T2-378, pakeitimo“, Kretingos rajono savivaldybės taryba  nusprendžia:
	1. Pakeisti Kretingos rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus, patvirtintus Kretingos rajono savivaldybės tarybos 2014 m. gruodžio 18 d. sprendimu Nr. T2-378 „Dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“:
	1.1. pakeisti 30 punktą ir jį išdėstyti taip:
	„30. Pastoviąją Vietinės rinkliavos dalį moka visi nekilnojamojo turto objektų savininkai ar Įgalioti asmenys, jei šie Nuostatai nenustato kitaip. Pastoviosios Vietinės rinkliavos dalies nemoka negyvenamų statinių,  registruotų Nekilnojamojo turto registre, savininkai ar jų įgalioti asmenys, kurių statinyje yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis.“;
	1.2. papildyti 36.3 punktu:
	„36.3. juridiniams ir fiziniams asmenims, 30 punkte nurodytu atveju, deklaruojantiems nesinaudojimą negyvenamosios paskirties nekilnojamuoju turtu, išskyrus sodų paskirties nekilnojamojo turto objektus, – rašytinį prašymą ir viešojo administravimo subjekto išduoto statinio techninės priežiūros patikrinimo akto kopiją.“;
	1.3. pakeisti 37 punktą ir jį išdėstyti taip:
	„37.	Nepateikus 34, 36.1–36.3 punktuose nurodytų dokumentų iki einamųjų metų gruodžio 15 d., Komunalinių atliekų tvarkymo sistemos administratorius apskaičiuoja Vietinę rinkliavą ir pateikia Mokėjimo pranešimus, jei šie Nuostatai nenumato kitaip.“;
	1.4. pakeisti 40 punktą ir jį išdėstyti taip:
	„40.	Nuostatų 30, 34, 35, 36 punktuose nustatytais atvejais Komunalinių atliekų tvarkymo sistemos administratorius perskaičiuoja Vietinės rinkliavos dydžius ir išsiunčia patikslintą Mokėjimo pranešimą per 20 darbo dienų nuo 34, 36.1–36.3 punktuose nurodytų dokumentų gavimo dienos.“;
	1.5. pakeisti 52 punktą ir jį išdėstyti taip:
	„52. Mokėjimo pranešime nurodoma apskaičiuota įmoka, įmokos kodas, identifikavimo kodas Registre, atsiskaitomoji sąskaita, į kurią reikia sumokėti Vietinės rinkliavos įmoką, įmokos gavėjo pavadinimas, kodas, banko pavadinimas, laikotarpis, už kurį apskaičiuota Vietinė rinkliava, mokėtina suma, asmens, kuriam siunčiamas mokėjimo pranešimas: fizinio asmens – vardas, pavardė, gimimo data, juridinio asmens – pavadinimas, nekilnojamojo turto objekto adresas, kodas, savivaldybės teritorijoje praėjusiais ataskaitiniais metais rūšiuotų atliekų ir atliekų, kuriomis atliekų turėtojas atsikrato mišriuose komunalinių atliekų konteineriuose, dalis.“.
	2. Teisės aktą skelbti Teisės aktų registre ir savivaldybės interneto svetainėje.


Savivaldybės meras					     Juozas Mažeika      

